কিন্তু সে বন্ধন টেকেনি, টেকবার কথাও নয়, কেননা পুলিশ সার্ভিসের সদস্যরা তো রাষ্ট্রের কর্মচারী। রাষ্ট্র হলো সবচেয়ে শক্তিশালী প্রতিষ্ঠান, বলা যায় দেশের সর্বময় ক্ষমতার অধিকারী, আর রাষ্ট্রের সে ক্ষমতা যাদের মাধ্যমে ব্যবহার করা হয়, তাদের একটি শক্তিশালী ও কার্যকর অংশ হলো পুলিশবাহিনী। সেনাবাহিনী থাকে, কিন্তু তাকে ছোটখাটো কাজে ব্যবহার করা যায় না। পুলিশবাহিনীর পক্ষে জনগণের সঙ্গে মিশে থাকাটা একাত্তরে সম্ভব ছিল, কিন্তু পরে তা হবার কথা নয়, হয়ও না। রাষ্ট্র জনগণ থেকে বিচ্ছিন্ন হয়ে গেছে; খুব স্বাভাবিকভাবেই পুলিশের সঙ্গেও সমাজের বিচ্ছিন্নতা এসে গেছে।